EUR-Lex - 61995O0403 - EL
Avis juridique important
|
61995O0403
Διάταξη του Δικαστηρίου (τέταρτο τμήμα) της 15ης Ιανουαρίου 1998.
-
Dieter Obst κατά Επιτροπής των Ευρωπαϊκών Κοινοτήτων.
-
Αίτηση αναιρέσεως - Υπάλληλος - Διαδικασία προσλήψεως - Άρθρο 45 του Κανονισμού Υπηρεσιακής Καταστάσεως - Αιτιολογία - Αποκατάσταση της ζημίας - Αναίρεση προδήλως απαράδεκτη και αβάσιμη.
-
Υπόθεση C-403/95 P.
Συλλογή της Νομολογίας του Δικαστηρίου 1998 σελίδα I-00027
Περίληψη
Λέξεις κλειδιά
1 Αναίρεση - Λόγοι - Απλή επανάληψη των λόγων και επιχειρημάτων που προβλήθηκαν ενώπιον του Πρωτοδικείου - Απαράδεκτο - Απόρριψη(Οργανισμός ΕΚ του Δικαστηρίου, άρθρα 49 και 51· Κανονισμός Διαδικασίας του Δικαστηρίου, άρθρο 112 § 1, στοιχ. γγ) 2 Αναίρεση - Λόγοι - Λόγος που βάλλει κατά της αποφάσεως του Πρωτοδικείου επί των δικαστικών εξόδων - Απαράδεκτο σε περίπτωση απορρίψεως όλων των άλλων λόγων (Οργανισμός ΕΚ του Δικαστηρίου, άρθρο 51, εδ. 2)
Περίληψη
3 Από τον συνδυασμό του άρθρου 51, πρώτο εδάφιο, του Οργανισμού του Δικαστηρίου και του άρθρου 112, παράγραφος 1, στοιχείο γγ, του Κανονισμού Διαδικασίας προκύπτει ότι η αίτηση αναιρέσεως πρέπει να αναφέρει με ακρίβεια τα επικρινόμενα στοιχεία της αποφάσεως του Πρωτοδικείου της οποίας ζητείται η εξαφάνιση καθώς και τα νομικά επιχειρήματα στα οποία στηρίζεται ειδικά το αίτημα αυτό.Δεν πληροί τον όρο αυτό αίτηση αναιρέσεως που περιορίζεται στην επανάληψη ή στην κατά λέξη παράθεση των λόγων ακυρώσεως και των επιχειρημάτων που προβλήθηκαν ήδη ενώπιον του Πρωτοδικείου, περιλαμβανομένων και εκείνων που στηρίζονταν σε περιστατικά τα οποία ρητώς απορρίφθηκαν από το Πρωτοδικείο. Συγκεκριμένα, μια τέτοια αίτηση αναιρέσεως συνιστά στην πραγματικότητα αίτηση απλής επανεξετάσεως της προσφυγής που ασκήθηκε ενώπιον του Πρωτοδικείου, η οποία, κατά το άρθρο 49 του Οργανισμού του Δικαστηρίου, δεν εμπίπτει στην αρμοδιότητά του. 4 Στην περίπτωση που όλοι οι άλλοι προβαλλόμενοι λόγοι αναιρέσεως κατ' αποφάσεως του Πρωτοδικείου έχουν απορριφθεί, ο σχετικός με τα δικαστικά έξοδα λόγος πρέπει, κατ' εφαρμογήν του άρθρου 51, δεύτερο εδάφιο, του Οργανισμού του Δικαστηρίου, να κηρυχθεί απαράδεκτος.